Limuzinele scumpe în care au fost văzuţi înalţii prelaţi ai Bisericii în ultimii ani vor fi înlocuite rapid de Dacii, conform declaraţiilor remise publicităţii astăzi, 1 aprilie, de către Patriarhie.

„Nu se cade ca noi să mergem în Mercedes, iar enoriaşii noştri în Logan, nu aşa ar fi vrut Iisus Hristos, care călătorea pe un biet măgăruş”, a declarat Patriarhul Daniel, în faţa unei mulţimi de tineri entuziaşti, strânşi, ca de fiecare dată, în faţa Patriarhiei.

„Tocmai de aceea, am luat decizia de a vinde maşinile de lux pe care le deţin Patriarhia şi Mitropoliile, şi de a le înlocui cu o flotă de Dacii, preferabil în echipare de bază”, a continuat Preafericitul. „Doar aer condiţionat să aibă, că tare e cald în România în toiul verii!”

Cu banii strânşi de pe urma vânzării limuzinelor, Patriarhia doreşte să achiziţioneze o flotă de Dacii. În această privinţă, s-au purtat deja discuţii cu Preşedinţia, în urma unei întrevederi între Patriarh şi Preşedinte.

Fustița i-a jucat feste lui Carmen Brumă și a rămas cu zonele intime la vedere! Nici măcar nu are chiloței

Gata cu limuzinele, aşteptăm flota de Dacii Logan

„Dumnealui are experienţă, atât cu Dacia, cât şi cu vânzarea flotelor”, a declarat Vasile Agoniseală, administrator al parcului auto al Patriarhiei. „Ne-a ajutat foarte mult să obţinem o flotă de Dacii noi-nouţe la un preţ foarte mic, să-i dea Dumnezeu sănătate!”, a exclamat acesta.

De asemenea, banii care se vor strânge din slujbele de sfinţire a maşinilor, atât de răspândite la mânăstiri, vor fi dedicaţi construirii unei parcări în valoare de 40.000.000 de euro, lângă Catedrala Neamului (clădire care va costa de zece ori mai mult).

„Cumpătarea a fost întotdeauna o caracteristică a clerului bisericesc, iar astăzi dovedim smerenie, bunătate, facere de bine. Parcarea de lângă Catedrală va fi cea mai mare din Europa, nicio altă catedrală nu va avea o parcare aşa de mare. Va fi vizibilă din satelit! Câştigurile vor fi dedicate ridicării de noi biserici între blocuri”, a conchis Vasile Agoniseală, înainte de a pleca în trombă, cu autocarul Patriarhiei, la o comandă VIP.